*de ha valaki éjjel jár, megbotlik, mert nincs világossága.” (Jn11,10)*

A fénytelen utakon való járásnál nem látható, nem várt akadályokba ütközhetünk. Mert az éjszaka a napfény hiánya miatt ilyen sötét. Jézus korában valóban csak a hold és a csillagok adtak fényt éjszaka.

Természetesen a példa másról is beszél. Jézus maga a Fény. Az Ő jelenléte a Világosság. Az Ő terve az a terv, amit az Ő világossága mellett lehet megvalósítani hisz Ő része ennek a tervnek. Ő a garancia arra, hogy célhoz érünk.

A botlásainkkal magunk mellett időnként másoknak is kárt okozunk, akaratunk, szándékunk ellenére is. Ezért is célszerűbb nappal járni, az Ő világosságában. Válaszd Te is ezt a megoldást. *Vadon Gyula*